Boek: ‘Ligloop op jou lewenspad’ – Cas VosCas Vos In ŉ uitdagende wêreld is God se lig noodsaaklik. Cas Vos, afgetrede professor en skrywer, lei lesers in sy jongste dagstukboek met die titel Ligloop op jou lewenspad met besondere insigte in die Bybel en deeglike uitleg daarvan. Vos verduidelik Skrifgedeeltes in Job, Jona, Prediker, die Psalms en ook die gelykenisse van Jesus. Hy betrek talle gedigte en vertalings van liedere wat vertroos en versterk. Die 366 dagstukke sal jou lei om lig te loop op jou lewenspad. Ligloop op jou lewenspad word deur Lux Verbi, ŉ druknaam van NB-Uitgewers uitgegee. Cas Vos is op 15 Mei 1945 in Rustenburg gebore. Hy is tans dekaan van die Fakulteit Teologie aan die Universiteit van Pretoria. Hy is in 1999 met die Andrew Murray-prys vir Die volheid daarvan I en II bekroon en in 2001 word die Pieter van Drimmelen-medalje van die Suid-Afrikaanse Akademie vir Wetenskap en Kuns aan hom toegeken. Hy het ook ŉ aantal liedtekste geskep. Van 2004 tot 2006 was hy president van die internasionale organisasie Societas Homiletica. In 1999 debuteer hy met Vuurtong en daarna volg Gode van Papier in 2001 en Enkeldiep in 2003. Van sy gedigte is in bloemlesings opgeneem. Sy bundel Die afdruk van ons hande verskyn in 2007 en Intieme afwesige in 2009. Duskant die donker/Before it darkens, ŉ keur met vertalings deur Leon de Kock, verskyn in 2011. Uitgewer: NB-Uitgewers Prys: R290,00* *Prys onderworpe aan verandering Koop die boek by Graffiti Boeke en CUM Boeke